કોઈ નિપુણ શિલ્પીએ અચૂક રીતે રચેલી ખજૂરાહોની કોઈ સાક્ષાત મૂર્તિ જેવું અનર્ગળ યૌવન છે વસંતસેના…એના કેશ પંથીને પંથ ભુલાવી દે…એની આંખોની માદકતા મદ્યપાન જેવી અને એના તપ્ત હોઠ અગ્નિકણ જેવા…આવી વસંતસેનાનો દીવાનો છે રાજાનો સાળો સામંતક…સામંતકથી બચીને ભાગતી વસંતસેના અકસ્માતે ચારૂદત્તના ઘરે પહોંચી જાય છે, ક્યારેક ધનવાન ચારૂદત્ત અત્યારે નિર્ધન છે પત્ની મોસાળ ગયેલી છે એટલે અકસ્માતે જ વસંતસેના અને ચારૂદત્તનો મેળાપ થઈ જાય છે.